(Návrh)

**NARIADENIE VLÁDY**

**Slovenskej republiky**

**z ... 2022,**

**ktorým sa dopĺňa nariadenie vlády Slovenskej republiky č. 498/2011 Z. z., ktorým sa ustanovujú podrobnosti o zverejňovaní zmlúv v Centrálnom registri zmlúv a náležitosti informácie o uzatvorení zmluvy**

Vláda Slovenskej republiky podľa § 5a ods. 15 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 382/2011 Z. z. ustanovuje:

**Čl. I**

Nariadenie vlády Slovenskej republiky č. 498/2011 Z. z., ktorým sa ustanovujú podrobnosti o zverejňovaní zmlúv v Centrálnom registri zmlúv a náležitosti informácie o uzatvorení zmluvy sa dopĺňa takto:

V § 2 ods. 2 sa za písmeno c) vkladá nové písmeno d), ktoré znie:

„d) priamy odkaz vo forme Uniform Resource Locator (URL) na profil verejného obstarávateľa alebo obstarávateľa v časti určenej na sprístupnenie informácií o verejnom obstarávaní, v ktorom bola zmluva uzatvorená, ak je zmluva uzatvorená na základe verejného obstarávania,“.

Doterajšie písmená d) až g) sa označujú ako písmená e) až h).

**Čl. II**

Toto nariadenie vlády nadobúda účinnosť 1. apríla 2022.